**ENERGOEFEKTIVITĀTE – ATSLĒGA UZ SOCIĀLO UN EKONOMISKO DROŠĪBU**

**Forums**

**Rīga, 2014. gada 28. novembris, piektdiena,**

***Radisson Blu Hotel Latvia, 2. stāvs, Beta zāle***

**09:30 – 15:00**

Enerģijas cenas Eiropā kļuvušas nepieejami augstas lielai daļai cilvēku, un visvairāk pakļauti riskam ir trūcīgie un neaizsargātie cilvēki. Pirmais veids kā panākt enerģijas rēķinu samazināšanos, ir vienkārši izmantot mazāk enerģijas. Baltijas valstīs ir vieni no sliktākajiem apstākļiem Eiropā -nepietiekami apsildītas mājas, sliktas siltumaizolācijas un līdz ar to liels finansiālais slogs uz mājsaimniecībām.

Eiropa šobrīd saskaras arī ar lielu drošības un suverinitātes izaicinājumu, kas saistīts ar energoresursu importēšanu no Krievijas. Nākamais, 2015. gads verētu kļūt par pagrieziena punktu ES politikā, kas saistīta ar klimata pārmaiņām. Tieši energoefektivitāte un enerģijas taupīšana var ieņemt būtisku lomu siltumnīcefekta gāzu emisiju samazināšanā.

Pētījumā, ko veica *Frauenhofer* institūts, atklāja, ka energoefektivitātes mērķis - 40% patēriņa ekonomija - varētu samazināt enerģijas importu līdz pat 80%. Uzlabojot energoefektivitāti, var ietaupīt līdzekļus, kas paliks ES ekonomikā, tiks samazināts slogs uz vidi un samazināta energoatkarība no trešajām valstīm, piemēram, Krievijas, kur, kā mēs redzam, energoapgāde arvien vairāk tiek izmantota kā politiskais ierocis, kas apdraud ES valstu un to kaimiņvalstu neatkarību un demokrātiskās sistēmas.

Drošības risku samazināšanai ir iespējami dažādi risinājumi, piemēram, lielāka sadarbība starp ES valstīm, atjaunojamās enerģijas īpatsvara palielināšana kā arī īstermiņā skatīties uz citiem fosilā kurināmā piegādātājiem.

Ēkas ir otrs lielākais sektors aiz enerģijas ražošanas, kur var tikt veikti ietaupījumi. Ēkas arī veido 40% no kopējā enerģijas patēriņa. Elektroenerģijas apgādei mājām, veikaliem, birojiem un citām ēkām ir milzīgs energoefektivitātes uzlabošanas potenciāls. Latvijā, tāpat kā daudzās citās valstīs Eiropā un Austrumeiropā, jo īpaši, ir lielas dzīvojamās platības būvētas padomju laikos, kas ir ļoti energoneefektīvas. Tas izraisa ekonomisko un sociālo spiedienu uz mājsaimniecībām un rezultējas lielākā atkarībā no energoresursu importa.

Saskaņā ar Latvijas Centrālās statistikas pārvaldes datiem, 2007. gadā izdevumi par mājokli, ūdeni, elektroenerģiju, gāzi un citu kurināmo sastādīja 10,2% no vidusmēra ģimenes budžeta tēriņiem, bet 2012. gadā šo izdevumu īpatsvars bija pieaudzis līdz 16,8%. Tas nozīmē, ka mājsaimniecībām ir mazāk finanšu līdzekļu izglītībai, veselības aprūpei, pārtikai un, ka kopējā finanšu situācija ģimenēs pasliktinās. Tas arī liecina par to, ka esošie energoefektivitātes pasākumi nav pietiekami un nav gana veiksmīgi. Energoefektivitātes pasākumiem vajadzētu samazināt iedzīvotāju izmaksas ēku apkurei un uzturēšanai.

*BSF rīkotajā diskusijā centīsimies apskatīt iespējamos rīkus un risinājumus valsts, reģionālā un ES līmenī, lai uzlabotu energoefektivitāt kā vienu no galvenajiem energo segmentiem, kas var mazināt sociālās, ekonomiskās un drošības problēmas.*

**PROGRAMMA**

**Energoefektivitāte – atlsēga uz sociālo un ekonomisko drošību**

**Forums**

**Rīga, 2014. gada 28. novembris, piektdiena**

**09:30 – 15:00**

09:30 – 10:00 Reģistrācija un kafija

**10:00 – 11:30 1. sesija**

**Pašreizējā energoefektivitātes situācija Latvijā un Eiropas Savienībā. Kā energoefektivitāte var palīdzēt sociālo un ekonomisko problēmu risināšanā.**

*Reinis Āboltiņš*, PROVIDUS vadošais politikas pētnieks ar specializāciju enerģētikas politikā. Energoefektivitātes ietekme uz sociālo un ekonomisko drošību.

*Charlotte Bilingham*, FEPS vecākā konsultante.

ES enerģētikas politika efektivitātes jautājumos. Reālā un vēlamā politika.

Diskusijas dalībnieki:

*Gints Turlajs* – ekonomists

*Andris Akermanis* – Latvijas Pašvaldību savienības enerģētikas eksperts (TBC)

*Egils Baldzēns* – Latvijas Brīvo arodbiedrību savienības priekšsēdētāja vietnieks

11:30 – 11:50 Kafijas pauze

**11:50 – 13:20 2. sesija**

**Pasākumi un instrumenti energoefektivitātes uzlabošanai**

*Erica Hope* – Eiropas klimata fonds

Diskusijas dalībnieki:

*Ansis Dobelis* – biedrības “Progresīvie” valdes priekšsēdētājs (NVO)

*Nicholas Stancioff* – Ēku saglabāšanas un energotaupības biroja (ĒSEB) direktors, valdes loceklis

*Kristaps Zvaigznītis* – ĒSEB direktora vietnieks, valdes loceklis

*Ilze Prūse* – LR Vides aizsardzības un reģionālās attīstības ministrijas Klimata un vides politikas integrācijas departamenta direktore. (TBC)

13:20 – 13.40 Kafijas pauze

**13:40 – 15:00 3. sesija**

**Turpmākie soļi energoefektivitātes veicināšanā. Valstu politikas, Eiropas Savienības tiesību akti un starptautiskie mērķi un instrumenti energoefektivitātes uzlabošanai**

*Andžela Pētersone* – LR Ekonomikas ministrijas Atjaunojamo energoresursu un energoefektivitātes departamenta Energoefektivitātes nodaļas vadītājas vietniece (TBC)

Kā ministrija plāno ieviest ES energoefektivitātes direktīvu?

Diskusijas dalībnieki:

*Ivars Zariņš* - LR Saeimas deputāts (Politisko partiju apvienība ”Saskaņas centrs” ) (TBC)

*Juris Golunovs* – RPA "Rīgas enerģētikas aģentūra" Energoefektivitātes informācijas centra vadītājs.

*Inese Olafsone* – Darba devēju konfederācija

*Raivo Damkevics* – Energooservisa kompānijas (ESKO) RENESKO vadītājs.

Formāts: apaļā galda diskusija

Darba valoda latviešu un angļu. Tiks nodrošināts sinhronais tulkojums